ดัทสันตัดหน้าสปอร์ตไรเดอร์ ชนกลางลำยับครึ่งคัน ปู่วัย 96 รอด แต่หัวแตก
คุณปู่วัย 96 ปี ขับดัทสัน ซันนี่ เลี้ยวยูเทิร์นตัดหน้าสปอร์ตไรเดอร์ บนถนนข้าวหลาม ช่วงหน้าศาลเจ้ากวนอูกง ที่วิ่งมาทางตรง อัดเต็มกลางลำ ดัทสันคู่ใจพังยับครึ่งคัน ส่วนปู่ได้รับบาดเจ็บหัวแตกเมื่อเวลา 14.30 น. วันที่ 6 ส.ค.63 พ.ต.ท.มงคล ศิริเวช สว.(สอบสวน) สภ.แสนสุข ได้รับแจ้งมีเหตุรถชนกันบนถนนข้าวหลาม ช่วงหน้าศาลเจ้ากวนอูกง หมู่ 5 ต.เหมือง อ.เมือง จ.ชลบุรี จึงรุดไปตรวจสอบพร้อมกู้ภัยไตรคุณธรรมที่เกิดเหตุพบรถเก๋ง ยี่ห้อดัทสัน รุ่นเก่า สีขาว ทะเบียน กข 5548 ชลบุรี สภาพด้านข้างซ้ายพังยับเยิน โดยมี นายบุญช่วย ไพรินทร์ อายุ 96 ปี ชาวบ้าน หมู่ 6 ต.ห้วยกะปิ อ.เมือง จ.ชลบุรี เป็นคนขับได้รับบาดเจ็บศีรษะแตก กู้ภัยฯ นำส่ง รพ.ชลบุรี ใกล้กันพบรถยนต์ส่วนบุคคล ยี่ห้อโตโยต้า สปอร์ตไรเดอร์ สีบรอนซ์เทา ทะเบียนชลบุรี สภาพด้านหน้าพังยับสอบถามนายดี (ขอสงวนชื่อและนามสกุล) คนขับกระบะคู่กรณี เปิดเผยว่า ได้ขับมาทางถนนมอเตอร์เวย์จะไปบางแสน เห็นรถเก๋งสีขาวจอดอยู่ช่องกลับรถเพื่อรอกลับรถ จู่ๆ รถเก๋งก็พุ่งออกมาตัดหน้ารถตน ทำให้เบรกไม่ทันพุ่งชนได้รับบาดเจ็บดังกล่าว ทั้งนี้ตำรวจจะได้รอสอบสวนคุณปู่วัย 96 ปีคู่กรณีที่บาดเจ็บอีกครั้งน.ส.ปทุมทิพย์ สิงห์โตทอง อายุ 45 ปี แม่ค้าเผยและฝากว่า ช่องยูเทิร์นนี้เกิดเหตุบ่อยมาก นับเป็นอาทิตย์ละวันก็ว่าได้ ครั้งที่แล้วก็เสียชีวิต ฝากให้ผู้ที่รับผิดชอบมาหาทางป้องกันเหตุหน่อย หรือไม่ก็เอากล้องวงจรปิดมาติดเพื่อเวลาเกิดเหตุแล้วจะได้รู้ว่าใครผิดใครถูก จะได้ดำเนินการตามกฎหมายต่อไป.
คุณปู่วัย 96 ปี ขับดัทสัน ซันนี่ เลี้ยวยูเทิร์นตัดหน้าสปอร์ตไรเดอร์ บนถนนข้าวหลาม ช่วงหน้าศาลเจ้ากวนอูกง ที่วิ่งมาทางตรง อัดเต็มกลางลำ ดัทสันคู่ใจพังยับครึ่งคัน ส่วนปู่ได้รับบาดเจ็บหัวแตก 
กระบะชนเก๋ง,เก๋งตัดหน้ากระบะ,ปู่วัย 96 ปี,กลับรถตัดหน้า,ดัทสัน ซันนี่,ถนนข้าวหลาม,สภ.แสนสุข,ข่าวทั่วไป